Държавен вестник, бр. 11, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  11
1. е имало основателна причина да счита, 
че подадената информация за нарушението в 
сигнала е била вярна към момента на подава­
нето є и че тази информация попада в обхвата 
на чл. 3;
2. е подало сигнал за нарушение при усло­
вията и по реда на този закон. 
(2) При наличие на условията по ал. 1 
право на защита има и лицето, което подава 
сигнал за нарушение по чл. 3 до институции, 
органи, служби или агенции на Европейския 
съюз. Такова подаване на сигнал се счита за 
подаване чрез външен канал. 
Условия за защита на лицата, които пуб­
лично оповестяват информация за нарушения 
Чл. 7. Лице, което публично оповестява ин­
формация за нарушение, има право на защита по 
този закон, когато e имало основателна причина 
да счита, че информацията за нарушението е 
била вярна към момента на оповестяването 
є и че тази информация попада в обхвата на 
чл. 3, и е изпълнено някое от следните условия: 
1. лицето е подало сигнал при условията и 
по реда на този закон, но по сигнала не са били 
предприети съответни действия в сроковете, 
предвидени по раздели I и II на глава втора;
2. лицето има основания да смята, че: 
а) нарушението може да представлява непо­
средствена или явна опасност за обществения 
интерес или съществува риск от щети, които 
не могат да бъдат отстранени; 
б) в случай на външно подаване на сигнал 
съществува риск от ответни действия или има 
вероятност нарушението да не бъде ефективно 
разгледано поради опасност от укриване или 
унищожаване на доказателства, съмнение за 
наличие на тайно споразумение между компе­
тентния орган и извършителя на нарушението, 
или за съучастие на органа в нарушението, 
както и поради други специфични конкретни 
обстоятелства по случая.
Забрана за отказ от права или ограничаване
Чл. 8. Правата, предоставени на лицата по 
този закон, не могат да бъдат ограничавани. 
Всяка разпоредба в публично-правен акт или 
уговорка в акт от частно-правен характер, с 
която се изключват или ограничават правата 
им, са недействителни. 
Пречки за образуване на производство
Чл. 9. Не се образува производство по: 
1. анонимни сигнали; 
2. сигнали, отнасящи се до нарушения, из­
вършени преди повече от две години.
Право на защита на анонимно подалия 
сигнал
Чл. 10. Лицата, които анонимно са подали 
сигнал не по реда на този закон или публично, 
но анонимно, са оповестили информация за 
нарушения, като впоследствие са били иден­
тифицирани и са станали обект на репресивни 
ответни действия, имат право на защита, кога­
то са налице условията по чл. 6, ал. 1 и чл. 7.
Използване на каналите за подаване на 
сигнали
Чл. 11. (1) С оглед възможността за бързо 
предотвратяване на нарушение или отстра­
няване на последиците от такова нарушение 
сигналът следва да се подава приоритетно чрез 
канал за вътрешно подаване на сигнали.
(2) В случай че има основателно предполо­
жение, че за сигнализиращото лице съществува 
риск от ответни, дискриминиращи го действия, 
както и че няма да бъдат предприети ефективни 
мерки за проверка на сигнала, сигналът може 
да бъде подаден чрез канал за външно подаване. 
(3) С оглед високия обществен интерес от 
предотвратяване на нарушения на българското 
законодателство и на актове на Европейския 
съюз се насърчава публичното оповестяване 
на информация за такива нарушения. Лицата, 
публично оповестяващи такава информация, 
освен със закрилата по този закон се ползват 
и с установената в Конституцията закрила на 
свободно разпространяване на информация.
 (4) Лицата, подаващи сигнали или публично 
оповестяващи информация за нарушения, мо­
гат да избират начина за сигнализиране, като 
един, комбинация от два начина или и трите 
начина едновременно.
Г л а в а  в т о р а
ПОДАВАНЕ НА СИГНАЛ
Раздел I
Вътрешно подаване на сигнал
Задължени субекти
Чл. 12. (1) Задължени субекти по този за­
кон са: 
1. работодателите в публичния сектор с 
изключение на общините по ал. 2; 
2. работодателите в частния сектор с 50 и 
повече работници или служители; 
3. работодателите в частния сектор незави­
симо от броя на работниците или служителите, 
ако осъществяваната от тях дейност попада в 
приложното поле на актовете на Европейския 
съюз, посочени в част I, буква „Б“ и част II от 
приложението към чл. 3, ал. 1 и 3.
(2) Общините с население под 10 000 души 
или по-малко от 50 работници или служители 
могат да споделят ресурси за получаване на 
сигнали за нарушения и за предприемане на 
последващи действия по тях при спазване на 
задължението за поверителност.
(3) Задължените субекти по ал. 1, т. 2 с общ 
брой от 50 до 249 работници или служители 
могат да използват общ канал за вътрешно 
подаване на сигнал, като определят едно лице 
или обособено звено съгласно чл. 14.
(4) Задължените субекти са длъжни да 
предоставят ясна и лесно достъпна инфор­
мация относно условията и реда за подаване